ઈન્ડિયા લીડરશીપ સમિટમાં જેટલીએ કહ્યું હતું કે વૈશ્વિક આર્થિક સંકટ પછી આપ જોઈ શકો છો કે 2008થી 2014ની વચ્ચે અર્થવ્યવસ્થાને કૃત્રિમરૂપથી આગળ લઈ જવા માટે બેંકોએ પોતાના દરવાજા ખોલી નાંખ્યા હતા, અને આડેઘડ લોન આપવાનું કહેવામાં આવ્યું, ત્યારે આરબીઆઈની નજર બીજી તરફ હતી. આ દરમિયાન જ બેંકોએ બેફામ રીતે મોટા ઉદ્યોગપતિઓને લોન આપી. તેને કારણે એક વર્ષમાં લોનમાં 31 ટકાનો વધારો થયો હતો. જ્યારે અગાઉના વર્ષોમાં લોન સરેરાશ 14 ટકાના દરે વધતી હતી.